
Fülöpháza Község Önkormányzat

Képviselő-testületének

2021. szeptember 2. napján
megtartott rendkívüli ülésén felvett
4. számú
J E G Y Z Ő K Ö N Y V E
34-37/2021. (IX.02) képviselő-testületi határozatok

Fülöpháza, 2021. szeptember 2.
Fülöpháza Község Önkormányzat Képviselő-testülete

J E G Y Z Ő K Ö N Y V

Készült: Fülöpháza Község Önkormányzat Képviselő-testületének 2021. szeptember 2. napján 15:00 órakor megtartott rendkívüli ülésén

Jelen vannak: 
Nagyné Balogh Csilla polgármester

Dr. Pogány Károly László képviselő


Balogh József János képviselő

Juhász István alpolgármester
Igazoltan távol van: 
Molnár Imre képviselő

Tanácskozási joggal meghívott:
Vincze Miklós jegyző

Jegyzőkönyvvezető:
Marton Adrienn
Nagyné Balogh Csilla polgármester köszöntötte az ülésen megjelenteket és a Képviselő-testület ülését 15:00 órakor megnyitotta. Megállapította, hogy az ülés az SZMSZ-ben foglalt szabályoknak megfelelően került összehívásra és határozatképes, mivel az öt fő képviselő közül 4 fő jelen van. 

Az előzetesen kiküldött meghívó alapján az alábbiak szerint tett javaslatot az ülés napirendjére.

Az ülés napirendje:
Napirend:
1. Víziközmű Gördülő Fejlesztési Terv véleményezése 

Előadó: Nagyné Balogh Csilla polgármester

2.) A nem közművel összegyűjtött háztartási szennyvíz begyűjtésére vonatkozó

kötelező közszolgáltatás biztosítása érdekében kiírt pályázat elbírálása

Előadó: Nagyné Balogh Csilla polgármester

3.) A Magyar Falu Program keretében „Művelődési Ház fejlesztése Fülöpházán” című

     MFP-ÖTIK/2021/6 kódszámú pályázat megvalósításához többletönerő biztosítása

     Előadó: Nagyné Balogh Csilla polgármester

4.)   Egyebek

Felelős: Vincze Miklós jegyző
       Határidő: azonnal   
Nagyné Balogh Csilla polgármester: Aki elfogadja a napirendet, kérem, szavazzon.
	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi normatív határozatot hozta:


34/2021. (IX.02) Kt. NORMATÍV határozat 

2021. szeptember 2.-án megtartott képviselő-testületi ülés napirendje
Normatív Határozat
Fülöpháza Község Önkormányzat Képviselő-testülete 2021. szeptember 2-i ülésén az alábbi napirendet fogadja el:

         Napirend:

       Napirend:

1. Víziközmű Gördülő Fejlesztési Terv véleményezése 

Előadó: Nagyné Balogh Csilla polgármester

2.) A nem közművel összegyűjtött háztartási szennyvíz begyűjtésére vonatkozó

kötelező közszolgáltatás biztosítása érdekében kiírt pályázat elbírálása

Előadó: Nagyné Balogh Csilla polgármester

3.) A Magyar Falu Program keretében „Művelődési Ház fejlesztése Fülöpházán” című

     MFP-ÖTIK/2021/6 kódszámú pályázat megvalósításához többletönerő biztosítása

     Előadó: Nagyné Balogh Csilla polgármester

4.)   Egyebek

 Felelős: Vincze Miklós jegyző
       Határidő: azonnal

1. napirendi pont tárgyalása:

Víziközmű Gördülő Fejlesztési Terv véleményezése 

Nagyné Balogh Csilla polgármester: A Víziközmű Gördülő Fejlesztési Tervet a Bácsvíz Zrt. készíti el, melyet a testületnek véleményeznie kell. A víziközmű hálózat rekonstrukciója már nagyon szükséges lenne. Ez az önkormányzat tulajdona. Sok a csőtörés sajnos, ez jelentős többlet kiadást jelent. Ha lesz rekonstrukciós pályázati lehetőség, élni fogunk vele. A Kék-Víz projektbe a Bácsvíz sok mindent bele tett, de sajnos 2009-ben volt az utolsó felújítás, így sorozatosan jelentkeznek a problémák. 233.000 forint bérleti díjat fizet a Bácsvíz az éves használatért, de ez kevés a felújítási költségekre. A tűzcsap telepítése be volt tervezve a költségvetésbe, de ezen költséget átcsoportosítjuk a Havaria jellegű kiadásokra.

Nagyné Balogh Csilla: Kérdés, észrevétel van-e? Amennyiben kérdés, észrevétel nincs, aki  elfogadja a határozat-tervezetet, kérem, szavazzon!

A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

35/2021.  (IX.02.) sz. Kt.

Víziközmű Gördülő Fejlesztési Terv véleményezése







Határozat

Fülöpháza Község Önkormányzat Képviselő-testülete a Bácsvíz Zrt. - mint ellátásért felelős - által készített 2022-2036 időszakra vonatkozó Gördülő Fejlesztési Tervet elfogadja.


 

Felelős: Nagyné Balogh Csilla polgármester 





Határidő: értelemszerűen
2. napirendi pont tárgyalása:

A nem közművel összegyűjtött háztartási szennyvíz begyűjtésére vonatkozó kötelező közszolgáltatás biztosítása érdekében kiírt pályázat elbírálása

Nagyné Balogh Csilla polgármester:  Mint ahogyan korábban is jeleztem, várható volt, hogy nem fog pályázat beérkezni a felhívásra. A Kuszaka Bt. nyilatkozott, hogy nem kíván páláyzatot benyújtani. Így eredménytelenné kell nyilvánítanunk, és jeleznünk kell a Katasztrófavédelem felé. Az ár változatlan marad.
Dr. Pogány Károly László képviselő: Ki fogja addig ellátni a feladatot?
Nagyné Balogh Csilla: A jelenlegi Szolgáltató, mert a szerződésben hat hónapos felmondási idő van kikötve. Kérdés, észrevétel van-e? Amennyiben kérdés, észrevétel nincs, aki  elfogadja a határozat-tervezetet, kérem, szavazzon!

A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

36/2021. (IX. 02.) sz. Kt.

A nem közművel összegyűjtött háztartási szennyvíz begyűjtésére vonatkozó kötelező közszolgáltatás biztosítása érdekében kiírt pályázat elbírálása, ideiglenes begyűjtési ellátás érdekében közérdekű szolgáltató kijelölése kezdeményezése
Határozat

1./ Fülöpháza Község Önkormányzat Képviselő-testülete a Fülöpháza Község Önkormányzat Belső Szabályzata Fülöpháza Község Önkormányzata közbeszerzési értékhatár alatti beszerzéseiről előírásai szerint kiírt, „nem közművel összegyűjtött háztartási szennyvíz begyűjtésére vonatkozó kötelező közszolgáltatás biztosítása érdekében” című pályázatot eredménytelennek nyilvánítja, mert nem érkezett be érvényes ajánlat sem, mivel az ajánlattételre felkért ajánlattevők közül egyetlen ajánlattevő sem tett ajánlatot. 

2./ A Képviselő-testület az egyes közszolgáltatások ellátásáról és az ezzel összefüggő törvénymódosításokról szóló 2013. évi CXXXIV. törvény 3/F. § (1) bekezdése alapján kezdeményezi az illetékes katasztrófavédelmi szervnél a közérdekű szolgáltató kijelölését ideiglenes begyűjtési ellátás biztosítása érdekében.

Egyben felhatalmazza a polgármestert az eljárás lefolytatására.

Felelős: Nagyné Balogh Csilla polgármester

Határidő: azonnal

A határozatról értesül:

                                    - Vincze Miklós jegyző, és általa

  - Városfejlesztési iroda

  - Kuszaka Bt

  - katasztrófavédelem

3. napirendi pont tárgyalása:
A Magyar Falu Program keretében „Művelődési Ház fejlesztése Fülöpházán” című MFP-ÖTIK/2021/6 kódszámú pályázat megvalósításához többletönerő biztosítása

Nagyné Balogh Csilla polgármester: A két oldalajtó cseréje és a kerítés felújítása volt betervezve. Sajnos napi árak vannak a tüzépeken, akkora mértékű az árváltozás. Minél hamarabb ki kell küldenünk a megrendelést. 77.000,- forint önerő többletet kell vállalnunk.

Kérdés, észrevétel van-e? Amennyiben kérdés, észrevétel nincs, aki  elfogadja a határozat-tervezetet, kérem, szavazzon!

A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

37/2021. (IX. 02.) sz. Kt.
A Magyar Faluprogram keretében „Művelődési ház fejlesztése Fülöpházán” című MFP-ÖTIK/2021/6 kódszámú pályázat megvalósításához többletönerő biztosítása
HATÁROZAT
1./ Fülöpháza Község Önkormányzat Képviselő-testülete a Magyar Faluprogram keretében „Művelődési ház fejlesztése Fülöpházán” című MFP-ÖTIK/2021/6 kódszámú pályázati kódszámú, 3284686841 iratazonosítószámú támogató okiratban foglaltak megvalósítása érdekében a bruttó 77 613 Ft összegű többletönerőt biztosítja. A Képviselő-testület kötelezettséget vállal a bruttó 77 613 Ft összegű kiadási előirányzat biztosítására a 2021. évi költségvetésében, kiadás fedezete a tartalék.
Felelős: Nagyné Balogh Csilla polgármester

Határidő: azonnal

2./ A Képviselő-testület felkéri a jegyzőt, hogy a fenti döntést a soron következő költségvetési rendeletmódosításkor vegye figyelembe.

Felelős:  Vincze Miklós jegyző

Határidő: értelemszerűen

A határozatról értesül: -  Vincze Miklós jegyző, és általa:




  -  Magyar Államkincstár

                                     -  Pénzügyi iroda

4. napirendi pont: Egyebek: 

4/a.) 

Nagyné Balogh Csilla polgármester: Szabó-Szappanos József jelezte, hogy szeretné vissza adni az általa bérelt Herpay L. u. 1/b száma alatt található önkormányzati lakást augusztus 31-ig. Az átadás-átvétel folyamatban van. A közüzemek visszaírattatását követően kerül a pályázati kiírás a képviselő-testület elé. Érdeklődők vannak. Polyák Zsolt már kérelmet is nyújtott be. 
4/b.)
Nagyné Balogh Csilla polgármester: Az NKA-s pályázatunk is nyert, 500.000 forintot. Gólyalábas előadást és a mikulás programot tettük bele, remélem sikerül is megvalósítanunk. 
 4/c.)
Juhász István képviselő: Egy félállású udvarosra lenne szükség az óvodában. 
Nagyné Balogh Csilla polgármester: Én nem tartom indokoltnak az udvaros felvételét, szűkös a költségvetésünk.  A dajka szerintem el tudja látni a feladatot. A kerekegyházi udvaros is ki fog jönni időnként, és rendbe teszi az udvart. 
Kérdése, észrevétele van-e valakinek? 
Mivel az ülésnek több napirendje, kérdése és hozzászólása nem volt, a polgármester megköszönte a jelenlétet és az ülést 15:15 órakor bezárta.

Kmf.
       Nagyné Balogh Csilla





Vincze Miklós


polgármester





 
      jegyző

